ddrg/super_eurlex huggingface dataset:
A Bizottság 2154/96/EK rendelete

(1996. november 11.)

egyes, az Uruguayi Forduló mezőgazdasági megállapodása végrehajtásához szükséges átmeneti intézkedésekről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 923/96/EK bizottsági rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 13. cikkére, illetve a mezőgazdasági piacok közös szervezéséről szóló egyéb rendeletek megfelelő rendelkezéseire,

mivel a legutóbb az 1384/95/EK rendelettel [3] módosított, a mezőgazdasági termékek export-visszatérítési rendszerének alkalmazására vonatkozó közös részletes szabályok megállapításáról szóló, 1987. november 27-i 3665/87/EGK bizottsági rendelet 20. cikke (3) bekezdése b) pontjának második francia bekezdése [4] előírja, hogy differenciált visszatérítés esetén a visszatérítés és az engedélyen szereplő visszatérítés különbözetének 20 %-ával csökkenteni kell a visszatérítést, ha az engedélyen megjelölt rendeltetést nem tartják be, és ha a tényleges rendeltetésnek megfelelő visszatérítési tétel kisebb, mint az engedélyen megjelölt visszatérítési tétel; mivel ez a rendelkezés az 1995. július 1-jén vagy azt követően elfogadott kiviteli nyilatkozatokra vonatkozik; mivel a csökkentést azért vezették be, hogy az Uruguayi Forduló mezőgazdasági megállapodásainak megfelelő mennyiségi és értékbeli korlátozások teljesüljenek;

mivel a kereskedelem zavarainak elkerülése, valamint az 1995. július 1. előtti szabályok és az új GATT-szabályok közötti zökkenőmentes átmenet biztosítása érdekében a 974/95/EKbizottsági rendelet [5] előírásokat tartalmaz az 1995. július 1. előtt kiadott olyan kiviteli engedélyekre, amelyek ezen időpontot követően is használhatók; mivel az új GATT-szabályok alapján ezeket az engedélyeket nem lehet elfogadni; mivel ezért ezeket az engedélyeket az 1995. július 1. óta hatályban levő 20 %-os csökkentés alkalmazási köréből kifejezetten ki kell zárni;

mivel az e rendeletben előírt intézkedések összhangban állnak az összes érintett irányítóbizottság véleményével,

ELFOGADTA EZT A RENDELETET:

1. cikk

Az érdekelt félnek az e rendelet kihirdetését követő egy évnél nem később benyújtott kérése alapján a 3665/87/EGK rendelet 20. cikke (3) bekezdése b) pontjának második francia bekezdésében meghatározott 20 %-os csökkentést nem alkalmazzák azokra az export-tételekre, amelyeket a 974/95/EK rendelet alapján kiadott kiviteli engedélyek alapján eszközöltek.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1995. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. november 11-én.

a Bizottság részéről

Franz Fischler

a Bizottság tagja

[1] HL L 126., 1996.5.24., 37. o.

[2] HL L 181., 1992.7.1., 21. o.

[3] HL L 134., 1995.6.20., 14. o.

[4] HL L 351., 1987.12.14., 1. o.

[5] HL L 97., 1995.4.29., 66. o.

--------------------------------------------------
A Tanács 2398/96/EK Rendelete

(1996. december 12.)

az Izraelből származó és onnan érkező pulykahúsra vonatkozó vámkontingensnek az Európai Közösség és Izrael Állam között létrejött társulási megállapodás és ideiglenes megállapodásban előírt megnyitásáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel 1995. november 20-án Brüsszelben aláírták az egyrészről az Európai Közösség és annak tagállamai, valamint másrészről Izrael Állam közötti társulás létrehozásáról szóló euro-mediterrán megállapodást;

mivel a megállapodás hatálybalépéséig annak kereskedelmi rendelkezéseit a 96/206/ESZAK, EK bizottsági és tanácsi határozattal [1] jóváhagyott, az egyrészről az Európai Közösség és az Európai Szén- és Acélközösség, valamint másrészről Izrael Állam között létrejött, a kereskedelemről és a kereskedelemmel kapcsolatos ügyekről szóló ideiglenes megállapodással kerültek végrehajtásra; mivel az említett ideiglenes megállapodást 1995. december 18-án írták alá és 1996. január 1-jén lépett hatályba;

mivel e megállapodások I. jegyzőkönyve 1400 tonna mennyiség tekintetében az Izraelből származó és onnan behozott pulykahús Közösségbe irányuló behozatalára alkalmazandó egyedi vámok csökkentését írja elő;

mivel ezt a kontingenst 1996. január 1-jétől kezdődő hatállyal évente meg kell nyitni, és el kell fogadni a kezeléséhez szükséges intézkedéseket,

ELFOGADTA EZT A RENDELETET:

1. cikk

Az Izraelből származó pulykahús behozatalára 1400 tonnás éves keretmennyiségen belül vámkontingenst kell nyitni.

Az e kontingens alapján behozott és az alábbiakban feltüntetett KN-kódok alá tartozó pulykahúsra alkalmazandó egyedi vámok a következők:

02072510: 170 ECU/tonna

02072590: 186 ECU/tonna

02072730: 134 ECU/tonna

02072740: 93 ECU/tonna

02072750: 339 ECU/tonna

02072760: 127 ECU/tonna

02072770: 230 ECU/tonna

2. cikk

A rendelet alkalmazásának szabályait a 2777/75/EGK rendelet [2] 17. cikkében megállapított eljárással összhangban kell elfogadni.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Rendelkezéseit 1996. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. december 12-én.

a Tanács részéről

az elnök

A. Dukes

[1] HL L 71., 1996.3.20., 1. o.

[2] HL L 282., 1975.11.1., 77. o. A legutóbb a 2916/95/EK rendelettel (HL L 305., 1995.12.19., 49. o.) módosított rendelet.

--------------------------------------------------
A Bizottság 2067/96/EK rendelete

(1996. október 29.)

az 1000/96/EK rendeletnek a baromfihúsra vonatkozó egyes forgalmazási előírások tekintetében való módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3204/93/EK rendelettel [1] módosított, a baromfira vonatkozó egyes forgalmazási előírásokról szóló, 1990. június 26-i 1906/90/EGK tanácsi rendeletre [2] és különösen annak 9. cikkére,

mivel a baromfira vonatkozó egyes forgalmazási előírásokról szóló 1906/90/EGK tanácsi rendelet végrehajtása részletes szabályainak bevezetéséről szóló, 1991. június 5-i 1538/91/EGK bizottsági rendeletet [3] a kappan és az idevonatkozó termelési kritériumok meghatározása szempontjából legutóbb az 1000/96/EK rendelet [4] módosította, mivel ahhoz, hogy figyelembe lehessen venni egyes termelők érdekeit az év végi forgalmazási időszakban, az új meghatározás alkalmazása vonatkozásában hagyni kell egy átmeneti időszakot;

mivel az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1000/96/EK rendelet 2. cikke helyébe a következő rendelkezés lép:

"2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 1997. március 1-jétől kell alkalmazni."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. október 29-én.

a Bizottság részéről

Franz Fischler

a Bizottság tagja

[1] HL L 289., 1993.11.24., 3. o.

[2] HL L 173., 1990.7.6., 1. o.

[3] HL L 143., 1991.6.7., 11. o.

[4] HL L 134., 1996.6.5., 9. o.

--------------------------------------------------
A Bizottság 1505/96/EK rendelete

(1996. július 29.)

a baromfihús- és tojáságazatra, valamint a tojásalbuminra vonatkozó kiegészítőimportvám-rendszer végrehajtására és a kiegészítő importvám meghatározására vonatkozó részletes szabályok megállapításáról szóló 1484/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2916/95/EK rendelettel [1] módosított, a tojás piacának közös szervezéséről szóló, 1975. október 29-i 2771/75/EGK tanácsi rendeletre [2] és különösen annak 5. cikke (4) bekezdésére,

tekintettel a legutóbb a 2916/95/EK rendelettel módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [3] és különösen annak 5. cikke (4) bekezdésére,

tekintettel a legutóbb a 2916/95/EK rendelettel módosított, az ovalbumin és a lactalbumin közös kereskedelmi rendszeréről szóló, 1975. október 29-i 2783/75/EGK tanácsi rendeletre [4] és különösen annak 3. cikke (4) bekezdésére,

mivel a legutóbb az 1385/96/EK rendelettel [5] módosított 1484/95/EK bizottsági rendelet [6] részletes szabályokat állapít meg a kiegészítő importvámok rendszerének és a kiegészítő importvámok meghatározásának végrehajtására a baromfihús- és tojáságazatban és a tojásalbumin vonatkozásában;

mivel az 1251/96/EK bizottsági rendelet [7] a Kereskedelmi Világszervezettel összefüggésben a baromfihús-ágazat bizonyos termékeire új vámkontingenseket hozott létre; mivel a kiegészítő vámot az e kontingensek keretében importált termékekre nem lehet kivetni;

mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1484/95/EK rendelet 6. cikke helyébe a következő rendelkezés lép:

"6. cikk

Az I. mellékletben megállapított kiegészítő vámok nem alkalmazhatók az 1431/94/EK [8], az 1474/95/EK [9] és az 1251/96/EK [10] bizottsági rendelet keretében lebonyolított importok esetében."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1996. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. július 29-én.

a Bizottság részéről

Franz Fischler

a Bizottság tagja

[1] HL L 305., 1995.12.19., 49. o.

[2] HL L 282., 1975.11.1., 49. o.

[3] HL L 282., 1975.11.1., 77. o.

[4] HL L 282., 1975.11.1., 104. o.

[5] HL L 145., 1995.6.29., 47. o.

[6] HL L 179., 1996.7.18., 29. o.

[7] HL L 161., 1996.6.29., 136. o.

[8] HL L 156., 1994.6.23., 9. o.

[9] HL L 145., 1995.6.29., 19. o.

[10] HL L 161., 1996.6.29., 136. o.

--------------------------------------------------
A Bizottság 341/96/EK rendelete

(1996. február 26.)

az engedélykérelmekre vonatkozó részletes szabályok tekintetében az 1429/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2314/95/EK bizottsági rendelettel [1] módosított, a feldolgozott gyümölcs- és zöldségtermékek piacának közös szervezéséről szóló, 1986. február 24-i 426/86/EGK tanácsi rendeletre [2] és különösen annak 13. cikke (8) bekezdésére,

mivel annak megelőzése érdekében, hogy a feldolgozott zöldség- és gyümölcstermékek export-visszatérítésére – a hozzáadott cukorral tartósítottakra adott export-visszatérítés kivételével – vonatkozó végrehajtási szabályokról szóló, 1995. június 23-i 1429/95/EK bizottsági rendelet [3] 3. cikkében említett engedélyekre túlzott kérelmeket nyújtsanak be, korlátozni kell azoknak a termékeknek az összmennyiségét, amelyekre adott piaci szereplőtől kérelem elfogadható;

mivel az ebben a rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,

ELFOGADTA EZT A RENDELETET:

1. cikk

Az 1429/95/EK rendelet a következőképpen módosul:

1. A 3. cikk vége a következő (4) bekezdéssel egészül ki:

"(4) Az engedélykérelmek benyújtásának napján a piaci szereplő nem nyújthat be engedélykérelmet egy termékre vonatkozóan az adott kibocsátási időszak alatt az erre a termékre megállapított mennyiséget meghaladó mennyiségre.

Ha a megállapított mennyiséget a kibocsátási időszak alatt megnövelik, az ezt követő kérelmek nem vonatkozhatnak a növelés előtt megállapított mennyiség és a növelés után megállapított mennyiség közötti különbözetet meghaladó mennyiségre.

A tagállamok elutasítanak minden olyan kérelmet, amely a benyújtás napján nem felel meg fenti rendelkezéseknek."

2. A 6. cikk első francia bekezdése helyébe a következő rendelkezés lép:

"– azokról a mennyiségekről, amelyekre előzetes rögzítést tartalmazó vagy anélküli visszatérítési engedélyt kértek, a 3. cikk (4) bekezdése értelmében elutasított kérelmekben szereplő mennyiségek kivételével vagy, az esettől függően, a kérelmek hiányáról,".

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. február 26-án.

a Bizottság részéről

Franz Fischler

a Bizottság tagja

[1] HL L 233., 1995.9.30, 69. o.

[2] HL L 49., 1986.2.27., 1. o.

[3] HL L 141., 1995.6.24., 28. o.

--------------------------------------------------
A Bizottság 1000/96/EK rendelete

(1996. június 4.)

a baromfira vonatkozó egyes forgalmazási előírásokról szóló 1906/90/EGK tanácsi rendelet végrehajtása részletes szabályainak bevezetéséről szóló 1538/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3204/93/EK rendelettel [1] módosított, a baromfira vonatkozó egyes forgalmazási előírásokról szóló, 1990. június 26-i 1906/90/EGK tanácsi rendeletre [2] és különösen annak 9. cikkére,

mivel a legutóbb a 205/96/EK rendelettel [3] módosított 1538/91/EGK bizottsági rendelet [4] meghatározza a baromfira vonatkozó forgalmazási előírások végrehajtásának részletes szabályait;

mivel a tapasztalatok alapján a kappan meghatározását és az 1538/91/EGK rendelet IV. mellékletében szereplő, hozzá kapcsolódó feltételeket módosítani kell;

mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

A 1538/91/EGK rendelet a következőképpen módosul:

1. Az 1. cikk (1) bekezdése a) pontjának harmadik francia bekezdése helyébe a következő rendelkezés lép:

"– kappan: hím szárnyas, amelyet az ivarérettség előtt sebészetileg kasztrálnak, a levágás alsó korhatára 140 nap; a kasztrálás után a kappanokat legalább 77 napig kell hizlalni."

2. A IV. melléklet a következőképpen módosul:

- a c) pont második francia bekezdésének második francia bekezdése helyébe a következő szöveg lép:

- "– 2 m2 kacsánként vagy kappanonként,"

- a d) pont utolsó francia bekezdésének második francia bekezdése helyébe a következő szöveg lép:

- "– kappanoknál: négy hét."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. június 4-én.

a Bizottság részéről

Franz Fischler

a Bizottság tagja

[1] HL L 289., 1993.11.24., 3. o.

[2] HL L 173., 1990.7.6., 1. o.

[3] HL L 27., 1996.2.3., 6. o.

[4] HL L 143., 1991.6.7., 11. o.

--------------------------------------------------
A Bizottság 465/96/EK rendelete

(1996. március 14.)

a banánra vonatkozó minőségi előírásoknak való megfelelés ellenőrzéséről szóló 2898/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK rendelettel [1] módosított, a banánpiac közös szervezéséről szóló, 1993. február 13-i 404/93/EGK tanácsi rendeletre [2] és különösen annak 4. cikkére,

mivel a 2898/95/EK bizottsági rendelet [3] előírja, hogy a 2257/94/EK bizottsági rendeletben [4] megállapított, a banánra vonatkozó minőségi előírásoknak való megfelelés ellenőrzésére vonatkozó szabályok 1996. április 1-jén lépnek hatályba; mivel a hatálybalépés időpontját indokolt elhalasztani az ellenőrzési eljárások bevezetésének megkönnyítése és a kereskedők tájékoztatásának lebonyolítása érdekében;

mivel az e rendeletben előírt intézkedések összhangban vannak a Banánpiaci Irányítóbizottság véleményével,

ELFOGADTA EZT A RENDELETET:

1. cikk

A 2898/95/EK rendelet 9. cikkében az "1996. április 1." helyébe "1996. július 1." lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. március 14-én.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 47., 1993.2.25., 1. o.

[3] HL L 304., 1995.12.16., 17. o.

[4] HL L 245., 1994.9.20., 6. o.

--------------------------------------------------
A Tanács 1596/96/EK rendelete

(1996. július 30.)

a közösségi szőlőkataszter létrehozásáról szóló 2392/86/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a borpiac közös szervezéséről szóló, 1987. március 16-i 822/87/EGK tanácsi rendeletre [1] és különösen annak 80. cikkére,

tekintettel a Bizottság javaslatára [2],

mivel a 2392/86/EGK rendeletben [3] előírt intézkedéseknek megfelelően rugalmasnak kell lenniük ahhoz, hogy azokat a borpiac közös szervezésének fejlődéséhez lehessen igazítani; mivel néhány tagállamban a szőlőkataszter létrehozása során felmerült technikai nehézségek szükségessé teszik a 2392/86/EGK rendelet 4. cikke (4) bekezdésében meghatározott határidők meghosszabbítását,

ELFOGADTA EZT A RENDELETET:

1. cikk

A 2392/86/EGK rendelet 4. cikkének (4) bekezdése a következőképpen módosul:

a) az első albekezdésben az "1996. december 31." határidő helyébe "1998. december 31." lép;

b) az ötödik albekezdésben az "1996. december 31." határidő helyébe "1997. december 31." lép.

2. cikk

Ez a rendelet az Európai Közösség Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. július 30-án.

a Tanács részéről

az elnök

H. Coveney

[1] HL L 84., 1987.3.27., 1. o. A legutóbb az 1592/96/EK rendelettel módosított rendelet (HL L 206., 1996.8.16., 31. o.).

[2] HL C 125., 1996.4.27., 50. o.

[3] HL L 208., 1986.7.31., 1. o. A legutóbb az 1549/95/EK rendelettel módosított rendelet (HL L 148., 1995.6.30., 37. o.).

--------------------------------------------------
A Bizottság 205/96/EK rendelete

(1996. február 2.)

a baromfira vonatkozó egyes forgalmazási előírásokról szóló 1906/90/EGK rendelet végrehajtása részletes szabályainak bevezetéséről szóló 1538/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3204/93/EK rendelettel [1] módosított, a baromfira vonatkozó egyes forgalmazási előírásokról szóló, 1990. június 26-i 1906/90/EGK tanácsi rendeletre [2] és különösen annak 9. cikkére,

mivel a legutóbb a 2390/95/EK rendelettel [3] módosított 1538/91/EGK bizottsági rendelet [4] a baromfihús-ágazat vonatkozásában meghatározza a forgalmazási előírások végrehajtásának részletes szabályait;

mivel a fagyasztott és gyorsfagyasztott csirkék víztartalmának ellenőrzésével kapcsolatos rendelkezéseket az illetékes hatóságok által vagy felügyelete alatt végrehajtott ellenőrzések gyakoriságának, valamint egyes esetekben a költségeknek az ipar által történő átvállalásának tekintetében át kell alakítani; mivel ezen ellenőrzések eredményeit további értékelés céljából a nemzeti és a közösségi referencialaboratóriumok rendelkezésére kell bocsátani és az irányítóbizottságnak meg kell vizsgálnia;

mivel az e rendeletben meghatározott intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1538/91/EGK rendelet 14. cikk a) pontja a következőképpen módosul:

1. A (4) bekezdésben a "kéthetente" helyébe a "kéthavonta" lép.

2. Az (5) bekezdés a következő albekezdéssel egészül ki:

"Valamennyi olyan esetben, amikor a fagyasztott vagy gyorsfagyasztott csirkék nem feleltek meg e rendeletnek, a (4) bekezdésben említett ellenőrzések minimális gyakoriságát megismétlik abban az esetben, ha az V. és a VI. mellékletnek megfelelő legfeljebb négy hét alatti három különböző termelési napon végrehajtott három sikeres ellenőrzés negatív eredményt mutatott."

3. A (12) bekezdés a következő (12) bekezdés a) ponttal egészül ki:

"(12) a) A tagállamok illetékes hatóságai késedelem nélkül értesítik az adott nemzeti referencialaboratóriumot az általuk vagy a felügyeletük alatt végzett ellenőrzések eredményéről.

A nemzeti referencialaboratóriumok ezeket az adatokat hathavonta továbbítják a közösségi referencialaboratóriumhoz további kiértékelés és a nemzeti referencialaboratóriumokkal való évi legalább egyszeri megvitatás céljából. Az eredményeket az Irányítóbizottságnak terjesztik be elbírálás céljából a 2777/75/EGK rendelet 18. cikkének megfelelően."

2. cikk

Ez a rendelet 1996. március 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. február 2-án.

a Bizottság részéről

Franz Fischler

a Bizottság tagja

[1] HL L 289., 1993.11.24., 3. o.

[2] HL L 173., 1990.7.6., 1. o.

[3] HL L 244., 1995.10.12., 60. o.

[4] HL L 143., 1991.6.7., 11. o.

--------------------------------------------------
A Bizottság 2333/1996/EK rendelete

(1996. december 5.)

a Kanadában különleges behozatali bánásmódban részesíthető marha- és borjúhús exporttámogatására vonatkozó egyes részletes szabályok megállapításáról szóló 2051/96/EK rendelet, valamint az 1445/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2222/96/EK rendelettel [1] módosított, a marha- és borjúhúspiacának közös szervezéséről szóló, 1968. június 27-i 805/68/EK tanácsi rendeletre [2] és különösen annak 9. és 13. cikkére,

mivel a 2051/96/EK rendelet [3] megállapítja a marhahús Kanadába történő exportjának egyes részletes szabályait és különösen előírja a bizonyítványok negyedévenkénti kezelését; mivel a marhahúsra vonatkozó WTO vámkontingens kanadai alkalmazási szabályai alapján a 2051/96/EK bizottsági rendelet és a legutóbb a 2051/96/EK rendelettel módosított 1445/95/EK bizottsági rendelet [4] egyes rendelkezéseit módosítani kell;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 2051/96/EK rendelet 1. cikkének (1) bekezdése helyébe a következő szöveg lép:

"(1) Ez a rendelet megállapítja a naptári évenként 5000 tonnányi közösségi származású, különleges bánásmódra jogosult, friss, hűtött vagy fagyasztott marha- és borjúhús Kanadába való exportjának egyes részletes alkalmazási szabályait."

2. cikk

Az 1445/95/EK rendelet a következőképpen módosul:

1. a 12a. cikk (6) bekezdésének helyébe a következő szöveg lép:

"(6) Engedélykérelmet kizárólag minden hónap első öt napján lehet benyújtani.";

2. a 12a. cikk (8) bekezdésének utolsó mondatában a "negyedév" szó helyébe a "hónap" szó lép;

3. a 12a. cikk (9) bekezdésének helyébe a következő szöveg lép:

"(9) Az engedélyeket legkésőbb minden hónap 21. napján bocsátják ki."

3. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 1997. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. december 5-én.

a Bizottság részéről

Franz Fischler

a Bizottság tagja

[1] HL L 296., 1996.11.21., 50. o.

[2] HL L 148., 1968.6.28., 24. o.

[3] HL L 274., 1996.10.26., 18. o.

[4] HL L 143., 1995.6.27., 35. o.

--------------------------------------------------